Coivd-19 Kolkata: কলকাতায় করোনা বিধিভঙ্গে গ্রেফতার ৮৪৪, রাতে গাড়ি আটক ৬৬

কলকাতা: গ্রেফতার ৮৪৪ (Kolkata police) । নিয়ম ভেঙে অসময়ে গাড়ি চালিয়ে আটক ৬৬। এই তালিকা আর পাঁচটা সাধারণ অভিযোগের মতো নয়। এরা কোভিড (Corona) বিধি লঙ্ঘনের দায়ে অভিযুক্ত। রাজ্য জুড়ে চলছে করোনা মোকাবিলায় (Covid19 Graph) কড়া বিধিনিষেধ (Coivd-19 Kolkata) । নিয়ম ভাঙলে কঠোর ব্যবস্থা নেওয়া হচ্ছে। শুধুমাত্র কলকাতায় বৃহস্পতিবার রাত ৮টা থেকে সকাল ৮ টা পর্যন্ত ১২ ঘণ্টায় এত জনকে গ্রেফতার করা হয়েছে।

৩ জানুয়ারি থেকে রাজ্যে জারি হয়েছে করোনার আংশিক বিধিনিষেধ (Coivd-19 West Bengal)। জনসাধারণকে সচেতন করতে রাস্তায় বার হচ্ছেন কলকাতা পুলিসের উচ্চপদস্থ কর্তারা (Kolkata Police Covid) । কখনও মাইকিং করে তো আবার কখনও থানায় ডেকে নিয়ে গিয়ে বোঝাচ্ছে পুলিস। একই ছবি দেখা গিয়েছে জেলার প্রতিটি জায়গায়। তা সত্ত্বেও পুলিসের নজর এড়িয়ে রাত ১০টার পরেও দেখা যাচ্ছে রাস্তায় মাস্কহীন জনতার ভিড় ।  যে কারণে আরও কড়াকড়ি করছে রাজ্য পুলিস।

জনসাধারণের মধ্যে করোনার সচেতনতা বাড়াতে কলকাতা পুলিসের একটি ভ্যান সর্বদা রাস্তায় ঘুরে প্রচার করছে। পাড়ার মোড়গুলিতে সাধারণ মানুষের হাতে মাস্ক আর স্যানিটাইজার তুলে দিচ্ছেন। যদি কেউ না শোনেন, তাহলে তাঁদের থানায় ধরে নিয়েও যাওয়া হচ্ছে। পরে বুঝিয়ে ছেড়ে দেওয়াও হচ্ছে।

করোনা মোকাবিলায় কড়াকড়ি করছে রাজ্য পুলিস

আরও পড়ুন Bengal All Party Meet: করোনা আবহে পুরভোট কি সম্ভব, সর্বদলীয় বৈঠক চায় বামেরা

পুলিস কমিশনারের দায়িত্ব পাওয়ার পরে করোনায় আক্রান্ত হয়েছেন বিনীত গোয়েল। তাই কোভিড পরিস্থিতি মোকাবিলায় বাড়ি বসেই ভার্চুয়ালি নির্দেশ দিচ্ছেন তিনি।

অন্যদিকে, করোনা মোকাবিলায় যখন সবচেয়ে বড় হাতিয়ার মাস্কের কথা বলছেন চিকিৎসকেরা।  তখন মাস্ক ছাড়াই দোকান, বাজার, অনুষ্ঠানে ভিড় জমাচ্ছে মানুষ। তাই মাস্ক ছাড়া বাইরে বেরোলেই ২০০ থেকে ৩০০ টাকা জরিমানা করছে পুলিস। সেই ভয়েও অনেকেই মাস্ক ব্যবহার করছেন।

আরও পড়ুন Student Covid Vaccination: সোমবার কলকাতার ৫০টি স্কুলে পড়ুয়াদের টিকাকরণ, জেনে নিন ঠিকানা

এত কিছু সত্ত্বেও ট্রেন, বাস, মেট্রোয় গাদাগাদি করে চলাফেরা করছেন কর্মজীবীরা। সে কারণে দাবানলের মতো বাড়তে থাকা সংক্রমণ কিছুতেই ঠেকানো যাচ্ছে না। দিনে কোনও কোনও এলাকায় পুলিস নজরদারি করলেও সন্ধের পর থেকে সেটা ঢিলে হয়ে পড়ে। সেক্ষেত্রে মানুষের সচেতনতার অভাবই লক্ষ্য করা যাচ্ছে কলকাতাজুড়ে।