কোভিড গ্রাফ নিম্নমুখী, চিন্তা বাড়াচ্ছে উত্তর ২৪ পরগনা

স্বস্তি বাড়িয়ে দেশে ফের দৈনিক করোনা সংক্রমণের গ্রাফ নিম্নমুখী। স্বাস্থ্যমন্ত্রকের পরিসংখ্যান বলছে, গত ২৪ ঘণ্টায় দেশের নতুন করো করোনা ভাইরাসে আক্রান্ত হয়েছেন ৪৬ হাজার ১৪৮ জন। এখনও পর্যন্ত দেশে মোট করোনায় আক্রান্ত ৫ লক্ষ ৭২ হাজার ৯৯৪ জন। ২৪ ঘণ্টায় মৃত্যু হয়েছে ৯৭৯ জনের। দেশে মোট করোনায় মৃত্যু ৩ লক্ষ ৯৬ হাজার ৭৩০। গত ২৪ ঘণ্টায় সুস্থ হয়েছেন ৫৮ হাজার ৫৭৮ জন। ফলে দেশে সুস্থতার বেড়ে হয়েছে  ৯৬.৮ শতাংশ।

আরও পড়ুন  সুন্দরবনের লোকালয় থেকে উদ্ধার কোবরা

সুস্থতার পথে এগোচ্ছে বাংলাও। কিন্তু চিন্তা বাড়াচ্ছে দক্ষিণবঙ্গের উত্তর ২৪ পরগনা এবং উত্তরবঙ্গের জেলা দার্জিলিং। গত ২ সপ্তাহে সংক্রমণের নিরিখে শীর্ষে উঠে এসেছে উত্তর ২৪ পরগনা। যেখানে গত ২৪ ঘণ্টায় নতুন করে আক্রান্ত হয়েছেন ২০৬ জন। একইসঙ্গে উদ্বেগে রাখছে দার্জিলিঙে আক্রান্তের সংখ্যাও। যেখানে একদিনে সংক্রমিত ১৮৩ জন। এখনও পর্যন্ত রাজ্যে মোট আক্রান্তের সংখ্যা ১৪ লক্ষ৯৪ হাজার ৯৪৯।

আরও পড়ুন ড্রোন হামলার পরেই পুলওয়ামায় জঙ্গি সন্ত্রাস

৭ দিনে নেমেছে মৃত্যুর গ্রাফও। একদিনে রাজ্যে করোনায় মৃত্যু হয়েছে ২৯ জনের। যা আগের দিনের তুলনায় কিছুটা কম। গত ২৪ ঘণ্টায় করোনাকে হারিয়ে ঘরে ফিরেছেন ২ হাজার ২২ জন। এখনও পর্যন্ত রাজ্যে মোট করোনাজয়ীর সংখ্যা ১৪ লক্ষ ৫৫ হাজার ৪৫৩।

আরও পড়ুন   মেঘলা কলকাতা, ভারী বৃষ্টির সতর্কতা উত্তরবঙ্গে